БАТЛАВ.

СТАНДАРТ, ХЭМЖИЛ ЗҮЙН ГАЗРЫН ДАРГЫН АЛБАН ҮҮРГИЙГ ТҮР ОРЛОН ГҮЙЦЭТГЭГЧ Б.БИЛГҮҮН.................................

ЗӨВШӨӨРӨВ.

“ ’’ ХХК-ИЙН ГҮЙЦЭТГЭХ ЗАХИРАЛ ..............................................

**ХЭМЖИХ ХЭРЭГСЛИЙН ЗАГВАРЫН БАТАЛГААНЫ**

**ГЭРЭЭ**

201 оны дугаар сарын -ны өдөр №ЗТ-05- Улаанбаатар хот

Хэмжлийн нэгдмэл байдлыг хангах тухай Монгол Улсын хуулийн 8 дугаар зүйл, Стандартчилал, хэмжил зүйн газрын даргын 2009 оны 335 дугаар тушаалаар баталсан ”Хэмжих хэрэгслийн загварыг турших, батлах журам”-ын 5; 6 дугаар зүйл Стандарт, хэмжил зүйн газар /СХЗГ/-ыг (цаашид: Гүйцэтгэгч гэх) төлөөлж: Хэмжил зүйн хүрээлэнгийн дарга Д.Дамбасүрэн, нөгөө талаас Захиалагч болох “..............................” ХХК –ийг төлөөлж “...........................” нар дараах гэрээг тохиролцон байгуулав.

**Нэг. Ерөнхий зүйл**

1.1 Хэмжлийн нэгдмэл байдлыг хангах тухай Монгол Улсын хуулийн 8 дугаар зүйл, Стандартчилал, хэмжил зүйн газрын даргын 2009 оны 335 дугаар тушаалаар баталсан ”Хэмжих хэрэгслийн загварыг турших, батлах журам”-ын дагуу Захиалагчийн хүсэлт болгосон хэмжих хэрэгслийн техникийн бэлэн байдлыг ашиглалтын явцад хангахад энэхүү гэрээний зорилго оршино.

1.2 Хэмжих хэрэгслийн загварыг турших ажлын зохион байгуулалт, Захиалагч, Гүйцэтгэгчийн үүрэг хариуцлага нь ”Хэмжих хэрэгслийн загварыг турших, батлах журам”-ын шаардлагад нийцсэн байна.

**Хоёр. Гүйцэтгэгч байгууллагын эрх, үүрэг**

Хэмжих хэрэгслийн загварыг туршихад Гүйцэтгэгч дараах эрх, үүрэгтэй оролцоно. Үүнд:

2.1 Хэмжих хэрэгслийн загварыг турших үйл ажиллагааг энэхүү гэрээ хүчин төгөлдөр болсон өдрөөс эхлэн ажлын 21 хүртэл хоногт багтаан гүйцэтгэх;

2.2 Шаардлага хангаагүй, бүрэн бус материал ирүүлсэн Захиалагчийн хэмжих хэрэгслийн загварыг турших үйл ажиллагааг эхлүүлэхгүй байх, энэ талаар албан бичгээр захиалагчид мэдэгдэх;

2.3 Хэмжих хэрэгслийн загварын туршилтыг баталсан удирдамж, туршилтын үйл ажиллагааны нарийвчилсан хөтөлбөр, холбогдох дүрэм журам, үндэсний болон олон улсын стандарт, тухайн хэмжих хэрэгслийн норматив техникийн баримт бичгийн дагуу хугацаанд нь турших;

2.4 Загварын туршилтын эцсийн дүгнэлт гарахаас өмнө Захиалагч болон сонирхогч бусад этгээдэд туршилтын үр дүнг урьдчилсан байдлаар мэдээлэхгүй байх;

2.5 Загварын туршилт явуулснаас хойш 6 сарын дотор хэрэглэгчийн зүгээс маргаан, санал, гомдол гараагүй тохиолдолд туршилтад хамрагдсан хэмжих хэрэгслийг захиалагчид буцааж олгох;

2.6 Туршилтад ирүүлсэн хэмжих хэрэгсэл, тэдгээрийг үйлдвэрлэгч, техник үзүүлэлттэй холбоотой нууцыг чандлан хадгалах;

2.7 Загварын туршилтын талаар гарсан аливаа шийдвэрийг олон нийтийн хэвлэл мэдээллийн хэрэгсэл, мэргэжлийн хяналтын болон хэрэглэгчийн эрхийг хамгаалах бүх шатны байгууллагад мэдээлэх, мэдээллийн үнэн зөв байдлыг хариуцах;

2.8 Хэмжих хэрэгслийн программ хангамжийн нууцлалыг хэрэглэгч, нийлүүлэгчээс хараат бус байдлаар хадгалж хэрэглэх, хэмжих хэрэгслийн хэмжил зүйн үзүүлэлтэд программаас хамаарсан өөрчлөлт орсон гэж үзсэн тохиолдолд хэрэглэгч, нийлүүлэгчийг байлцуулан нээж, хэрэглэх, дахин нууцлаж хадгалах;

2.9 Захиалагчийн ирүүлсэн хэмжих хэрэгсэл загварын туршилтад тэнцсэн бол түүнд “Загварын гэрчилгээ”-г туршилтын үр дүнд тогтоосон хэмжил зүйн болон техникийн үзүүлэлтийн хамт олгох;

2.10 Захиалагчийн хэмжих хэрэгслийн загварын гэрчилгээг сунгах болон хүчингүй болгож, улсын бүртгэлээс хасах үйл ажиллагааг “Хэмжих хэрэгслийн загварыг турших, батлах журам”-ын 9, 10 дугаар бүлгийн дагуу зохицуулах;

2.11 Загвар нь батлагдсан хэмжих хэрэгслийг таних лого, таних тэмдгийг электрон хэлбэрээр захиалагч байгууллагад өгөх хэрэглүүлэх.

2.12 Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хуулийн 8 дугаар зүйлийн 8.2 дахь заалтын дагуу Албан тушаалтан албан үүргээ гүйцэтгэхэд ашиг сонирхлын зөрчил үүссэн, үүсч болзошгүй нөхцөлд албан үүргээ гүйцэтгэхээс татгалзаж, энэ тухай эрх бүхий байгууллага, албан тушаалтанд бичгээр мэдэгдэх үүрэгтэй.

**Гурав. Захиалагчийн эрх, үүрэг**

3 Хэмжих хэрэгслийн загварыг туршихад Захиалагч нь дараах эрх, үүрэгтэй оролцоно. Үүнд:

3.1 Хэмжих хэрэгслийн загварыг турших журмын 4.1-д заасан материалыг бүрдүүлэн Гүйцэтгэгчид хүргүүлэх;

3.2 Гүйцэтгэгчийн хүсэлтээр шаардлагатай гэж үзсэн нэмэлт материал, мэдээллийг тухай бүрт нь гаргаж өгөх;

3.3 Гүйцэтгэгчийн хүсэлтээр туршилт болон хэмжих хэрэгслийг задлах, угсрах үйл ажиллагаанд биечлэн оролцох;

3.4 Загварын туршилт явуулах хөтөлбөртэй танилцаж, тохиролцсоны төлбөрийг туршилт эхлэхээс өмнө төрийн сан банк, 100900009012 тоот Гүйцэтгэгчийн дансанд урьдчилан шилжүүлсэн байх;

3.5 Загвар нь батлагдсан хэмжих хэрэгслийг улсын баталгаажуулалтад заавал хамруулах;

3.6 Туршилтад хамрагдсан хэмжих хэрэгслийн загварыг Гүйцэтгэгчээс буцаан авах;

3.7 Туршилтад хамрагдсан хэмжих хэрэгслийн хийц, загвар нь уг хэмжих хэрэгслийн хэмжил зүйн үзүүлэлтэд нөлөөлөхүйцээр өөрчлөгдсөн тухай бүр Захиалагчид мэдэгдэж, давтан туршилтад хамруулах;

3.8 Хэмжих хэрэгслийн загвар нь батлагдсан тохиолдолд тухайн загварын нүүрэн талд Хэмжил зүйн төв байгууллагын лого, таних тэмдгийг байрлуулах. Төлбөр 50000 төг.

3.9 Загварын туршилтын гэрчилгээний хүчинтэй хугацаанд тогтмол хяналт тавих, гэрчилгээний хугацаа дуусахаас **1,5** сарын өмнө сунгуулах тухай хүсэлтээ Хэмжил зүйн төв байгууллагад ирүүлэх;

3.10 Загвар нь батлагдсан хэмжих хэрэгслийг хуурамчаар үйлдэхээс урьдчилан сэргийлэх арга хэмжээг хэрэгжүүлэх, зах зээлд хуурамч загвар нийлүүлэгдсэн тохиолдолд тухай бүр мэргэжлийн хяналтын байгууллагад мэдэгдэх.

**Тав. Гэрээний төлбөр, хугацаа**

4.1 Загварын туршилт явуулах хөтөлбөртэй танилцаж, тохиролцсоны үндсэн дээр ................................................................... төгрөгийг туршилт эхлэхээс өмнө төрийн сан банк, 100900009012 тоот Гүйцэтгэгчийн дансанд урьдчилан шилжүүлсэн байх;

4.2 Энэхүү гэрээ нь хэмжих хэрэгслийн загварыг баталсан Хэмжил зүйн төв байгууллагын шийдвэр, “Хэмжих хэрэгслийн загварын туршилтын гэрчилгээ”-ний хамт хүчин төгөлдөр байх бөгөөд хоёр тал гарын үсэг зурсан өдрөөс эхлэн, гэрчилгээнд заасан 20.. оны .. дугаар сарын .. -ны өдөр хүртэл хүчинтэй байна.

**Тав. Бусад**

5.1 Гэрээг хоёр хувь үйлдэж, нэг хувийг Гүйцэтгэгч, нөгөө хувийг Захиалагч тал хадгална.

5.2 Цахилгаан, дулаан, механик, бат бөхийн туршилтын явцад эвдэрч, гэмтсэн загварыг Хэмжил зүйн төв байгууллага хариуцахгүй болно.

5.3 Захиалагч болон хэрэглэгчийн санал, гомдлоор загварын туршилтыг давтан хийх тохиолдолд холбогдон гарах зардлыг захиалагч болон хэрэглэгч эсвэл сонирхогч этгээд бүрэн хариуцна.

5.4 Хэмжих хэрэгслийн загварыг туршихтай холбогдон үүссэн маргаантай асуудлыг талууд зөвшилцөх замаар шийдвэрлэнэ. Хэрэв талууд зөвшилцөлд хүрч чадахгүй бол асуудлыг холбогдох хууль тогтоомжийн дагуу шийдвэрлүүлнэ.

|  |  |  |
| --- | --- | --- |
| Гүйцэтгэгчийг төлөөлж: |  | Захиалагчийг төлөөлж: |
| Хэмжил зүйн хүрээлэнгийн дарга |  |  |
| .................................... /Д.Дамбасүрэн/ |  |  |
| Хянасан:  Ерөнхий нягтлан бодогч |  |  |
| ..................................... /Т.Энхтүвшин/ |  |  |
| Эрх зүйн асуудал хариуцсан ахлах мэргэжилтэн |  |  |
| ...................................... /Б.Ууганбаяр/  Хаяг: Энх тайвны өргөн чөлөө-46А  Улаанбаатар 13343  Данс: Төв төрийн сан банкны 100900009012 тоот данс  Регистрийн дугаар: 9096035  Телефон утас: 51 264851, 262161  Вебсайт: www.masm.gov.mn  Цахим шуудангийн хаяг:  info@masm.gov.mn |  | Хаяг:  Данс: Регистрийн дугаар:  Утас: |